Fokker 70

Fokker F70 
275px Rol Ferkearsfleanmasine Makker Fokker Untwerper Fokker Earste flecht 4 april 1993  Yn tsjinst 1993 Ut tsjinst n.f.t.   Tal makke 47 (+1 prototype) (1992-1997)  Brûkers sjoch tekst Farianten gjin
De Fokker 70 is in  ferfearsfleantúch mei twa strielmotors foar regionale flechten. Meidat de motors achter oan de romp sitte hawwe de passazjiers net safolle lêst fan it motorlûd.
It fleantúch wie it lêste ûntwerp fan Fokker yn Nederlân. De earste waard yn tsjinst naam yn 1993. De Fokker 70 is feitlik in lytsere fariant fan de Fokker 100 dy't op syn beurt wer in trochûntwikkele fariant fan de Fokker F-28 wie. Tusken 1993 en 1997 waarden der 48 stiks fan boud. Grutste brûker fan it type is KLM Cityhopper, mei 19 fleantugen (novimber 2014; de lêste 9 tastellen út tsjinst op 28 oktober 2017). Ek tsjinnet der in Fokker 70 as Nederlânsk reageringstastel.

Feitlik wie de earste Fokker 70 in 'trochseage' Fokker 100. By it twadde prototype fan de F100, de PH-MKC, waarden twa seksjes fan it fleantúch fuorthelle, sadat er fjouwer meter koarter waard. Dat tastel hie trije frachtdoarren, ien mear as de reguliere Fokker 70.

 Hjoeddeiske brûkers 
Anno 2015 binne der noch 38 tastellen yn tsjinst by 9 loftfeartmaatskippijen:
 KLM cityhopper (19) - wurde stadichoan ferfongen;news.klm.com - KLM Purchases Seventeen Embraers to Replace its Fokker 70s 30 maart 2015 7 waarden oernaam wurde troch Air Niugininews.klm.com - KLM sells seven Fokker 70s to Air Niugini 16 oktober 2015
 Air Niugini (9)
 Alliance Airlines (7)
 Austrian Airlines (6) - sille ferfongen wurde en oernaam wurde troch Alliance AirlinesAlliance acquires Austrian Airlines' Fokker fleet
 Fly All Ways (2)
 Insel Air (3)
 Equatorial Congo Airlines (1)
 Kush Air (1)
 Transwisata Air (1)
 TransNusa Air Services (1)

 Spesifikaasjes 
 Ofmjittingen
 Spanwiidte: 28,08 m
 Langte: 30,91 m
 Hichte: 8,51 m
 Fleugeloerflak: 93,50 m²
 Oerflakbelêsting: 392,94 kg/m²

 Gewicht en lading
 Betriebsleergewicht: 22.784 kg
 Maks. startgewicht: 41.730 kg
 Maks. lâningsgewicht: 36.740 kg
 Maks. lading: 10.780 kg
 Tankynhâld: 9.600 l (13.365 l mei opsjonele tank yn romp)
 Sitplakken: 70-80 (5 rijen mei middelpaad)
 Bemanning: 2

 Oandriuwing
 Motor: 2x Rolls-Royce Tay 620-15 Turbofan fan 61,6 kN (13.700 lbs) it stik

 Fleanprestaasjes
 Maks. tsjinstfaasje: 856 km/h (320 KIAS / Mach 0.77)
 Tsjinstplafond: 10.670 m (35.000 ft)
 Startbaanlangte min.: 1.665 m
 Lâningsbaanlangte min.: 1.274 m
 Maks. fleanberik: 2.010 km (1.085 nm) // 3.410 km (1.840 nm) as Fokker Executive Jet 70ER of mei ekstra tank yn de romp

 Ferlikbere ûntwerpen
 Antonov An-148
 AVRO RJ-85
 Bombardier CRJ700
 Bombardier CRJ900
 Embraer 170/175

Kategory:Nederlânske ferkearsfleanmasine
Kategory:Fokker
Kategory:Yntroduksje út 1993